Virtsu
Virtsu (est. Virtsu) – gyvenvietė Leneranos valsčiuje, Pernu apskrityje, šiaurės vakarų Estijoje. 502 gyventojai (2020 m. sausio 1 d.; apskaičiuota). Įsikūrusi vakarinėje pakrantėje. Veikia keltų uostas. Plaukia keltai į Kuivastu (Muhu), jungiantys su žemynu Saremos ir Muhu salas. Šalia keltų uosto veikia nedidelis jachtų uostelis. Žiemą tarp Virtsu ir Kuivastu atidaromas 6,5 km ilgio kelias ledu. Pro šią gyvenvietę eina ir siūlomos tilto arba tunelio tarp Muhu ir žemyno trasos.